CELEX: 62007FO0030
Language: lv
Date: 2009-04-30 00:00:00
Title: Civildienesta tiesas (pirmā palāta) rīkojums 2009. gada 30.aprīlī. # Lidia Noworyta pret Eiropas Parlamentu. # Iemesla spriest neesamība. # Lieta F-30/07.

CIVILDIENESTA TIESAS RĪKOJUMS (pirmā palāta)
      2009. gada 30. aprīlī
      Lieta F‑30/07
      Lidia Noworyta
      pret
      Eiropas Parlamentu
      Tiesvedības izbeigšana pirms sprieduma taisīšanas
      Priekšmets Prasība, kas celta saskaņā ar EKL 236. pantu un EAEKL 152. pantu un ar kuru L. Noworyta lūdz atcelt Parlamenta 2006. gada 28. aprīļa lēmumu, ar kuru ir noraidīts viņas tiešā priekšnieka 2005. gada 20. oktobra
         priekšlikums un atteikts piešķirt prasītājai vienreizēju pabalstu par nostrādātajām virsstundām Civildienesta noteikumu VI pielikuma
         3. panta nozīmē, vai alternatīvi šim pabalstam viņa lūdz piešķirt jebkādu citu kompensāciju saskaņā ar Civildienesta noteikumu
         56.a vai 56.b pantu
      
      Nolēmums Izbeigt tiesvedību lietā F‑30/07 Noworyta/Parlaments, kas svītrota no Civildienesta tiesas reģistra. Katrs lietas dalībnieks sedz savus tiesāšanās izdevumus pats.
      
      Kopsavilkums
      Tiesvedība – Prasītājs, kura lūgums ir apmierināts pēc prasības celšanas
      (Civildienesta tiesas Reglamenta 75. pants)
      Savienības tiesai ir tiesības, ņemot vērā katra gadījuma apstākļus, izvērtēt, vai pareiza tiesvedība pamato prasības par tiesību
         akta atcelšanu noraidīšanu pēc būtības vai pēc analoģijas, konstatēt, ka strīda priekšmets vairs nepastāv un ka tātad tiesvedība
         par tā pamatotību ir jāizbeidz, pirms tam nespriežot par atbildētāja izvirzīto iebildi par nepieņemamību.
      
      Tā tas ir tad, ja Civildienesta tiesa jau pirmajā lietā ir izskatījusi lietu pēc būtības par labu prasītājam izskatāmajā lietā
         un ja tiesas sēdes laikā un atbildot uz Civildienesta tiesas uzdotu jautājumu attiecībā uz šo otro lietu lietas dalībnieki
         ir paziņojuši, ka, ja prasība pirmajā lietā ir atzīta par pieņemamu un Civildienesta tiesa ir izskatījusi lietu pēc būtības,
         tad otrajā lietā ir jāizbeidz tiesvedība.
      
      (skat. 5.–8. punktu)
      Atsauces
      Tiesa: 2002. gada 26. februāris, C‑23/00 P Padome/Boehringer, Recueil, I‑1873. lpp., 51. un 52. punkts; 2004. gada 23. marts, C‑233/02 Francija/Komisija, Recueil. I‑2759. lpp., 26. punkts.
      
      Pirmās instances tiesa: 2005. gada 15. jūnijs, T‑171/02 Regione autonoma della Sardegna/Komisija, Krājums, II‑2123. lpp., 155. punkts.
      
      Civildienesta tiesa: 2008. gada 8. aprīlis, F‑134/06 Bordini/Komisija, Krājums‑CDL, I‑A‑1‑0000. un II‑A‑1‑0000. lpp., 56. punkts; 2009. gada 28. aprīlis, F‑115/07 Balieu-Steinmetz un Noworyta/Parlaments, Krājums‑CDL, I‑A‑1‑0000. un II‑A‑1‑0000. lpp.